Denne artikkelen omhandler komikeren.  For lingvisten, se Otto Jespersen (lingvist).
**Hans Otto Jespersen** (født 21. juli 1954 i Farsund) er en norsk komiker, skuespiller og satiriker som er kjent for sin deltakelse i flere kjente humorprogrammer både på radio og TV. Jespersen har i perioder vært omstridt på grunn av sin satiriske form. Enkelte av hans monologer i humorprogrammet *Torsdagsklubben* vakte særlig oppsikt. Jespersen er samboer med ballettdanser Ingrid Lorentzen. 

Han ble tildelt årets hederspris under Komiprisen 2015.

Jespersen arbeidet som industriarbeider, programleder og journalist før han startet i underholdningsbransjen.

Radiotiden fra 1980-årene til 1992
----------------------------------

Fra midten av 1980-tallet begynte Jespersen å arbeide med radio, men mest som tekstforfatter. Fra studentradioen Radio Nova gikk han til NRKs program *Nattradioen* i 1986, der han blant annet skapte figurene «Bjarne og Gunnar» sammen med Jens Brun Pedersen. Duoen «Bjarne og Gunnar» har vært gjengangere i NRK radio og TV fra slutten av 1980-tallet med innslag i blant annet *Nattradioen*, *Hallo i Uken*, *Ukeslutt*, Claus Wieses talkshow og valgsendinger.

I 1988 gikk Jespersen sammen med kollegene Charlo Halvorsen og Stig Holmer og startet radioprogrammet *Revolvermagasinet* på NRK P1, utropt av *Dagbladet* til «Norges tøffeste radioprogram noensinne». Fra 1988 til 1992 inneholdt programmet på ukentlige intervjuer, voldsreportasjer, dyrenes nyheter og hjemme-hos-reportasjer.

TV-programmer i 1990-årene
--------------------------

Vårhalvåret 1991 fikk trioen fra *Revolvermagasinet* lage faste humor-innslag i TV-underholdningsprogrammet *Er det sant, er det fælt*, hvor Anne Grosvold var programleder. Høsten 1992 fikk trioen sitt eget TV-program kalt *The Show*, som var et humorprogram laget i «bad taste»-stil. Hver episode inneholdt en musikkvideo; musikken fra disse innslagene ble senere utgitt på CD.

I perioden 1993–1994 medvirket Jespersen fast i rollen som limousinsjåfør for gjestene i Ivar Dyrhaugs fredagsprogram *Rett hjem*. Høsten 1994 fikk han Jespersen sin egen TV-serie med tittelen *O.J. – ute på prøve*. I disse programmene ble blant annet figurene «inspektør Wirrum» og «Friskusen» lansert. Høsten 1995 fulgte Jespersen opp med tolv nye program; den nye serien het *O.J. – på nye eventyr*. Serien har en sesong med 12 episoder.

I 1996 laget Jespersen en humorserie sammen med NRK-veteranen Trond Kirkvaag. Serien fikk navnet *Trotto Libre.* Duoen laget to sesonger. Jespersen opptrådte blant annet som ambulansesjåføren Frank og som arbeidsløse Birger.

I 1999 hadde Jespersen premiere på serien *O.J. – en utstrakt hånd*, med undertittelen *Etnisk moro fra Oslo 3*. Han videreførte figuren «Birger», og introduserte også figurer som «Tårnfrid», «Nazi-Per», «Barron Blod» og innslaget «Innvandrernytt». I 2001 vant han to priser under Komiprisen 2001; «Beste mannlige artist, revy og komedie» og «Årets type» for figuren Birger.

I 2002 opptrådte Jespersen i NRKs *O.J. – alt for Norge*. Denne gangen ble konseptet endret noe ved at Jespersen i hver episode presenterte et nytt tema.

*Torsdagsklubben* og fremover
-----------------------------

Fra 2002 til 2004 var Jespersen fast paneldeltaker i underholdningsprogrammet *Torsdagsklubben* på TV 2. Et fast innslag i den serien var Jespersens satiriske avslutningsmonologer, som vanligvis rettet seg mot kjente personer i offentligheten. Enkelte ganger fikk monologene bred omtale i pressen; særlig noen krasse monologer som omhandlet Ari Behn og Kjell Magne Bondevik var svært omstridt.[][*bør utdypes*]

Høsten 2004 hadde Jespersen premiere på programmet *Rikets Røst* på TV 2. I den serien medvirket også komikerne Henrik Elvestad, Sigrid Bonde Tusvik, Jesper Odelberg og «trendreporter Bodil». Komikerne Zahid Ali og Espen Eckbo medvirket ut 2005-sesongen.

Fra høsten 2008 relanserte TV 2 *Torsdagsklubben*, med Jespersen, Silje Stang og Thomas Giertsen som faste deltagere.

Jespersen på scenen
-------------------

Høsten 2000 spilte Jespersen i forestillingen *O.J – Fremad i alle retninger*. Showet var en blanding av stand-up og teater, med scene-versjoner av *En utstrakt hånd*-figurene «Birger», «Barron Blod», «Nazi-Per» og «Tårnfrid». *Fremad i alle retninger* ble spilt på Scene West Victoria fra oktober 2000 til mars 2001, med 100 forestillinger og gode kritikker. Høsten 2001 turnerte Jespersen med showet rundt omkring i Norge, og våren 2002 ble det satt opp forestillinger på utestedet Smuget i Oslo. Over 60 000 så showet, som ble avsluttet i april 2002.

I oktober 2003 var Jespersen tilbake med et nytt sceneshow kalt *Stolt, hvit og vanskelig*. Forestillingen høstet gode kritikker (i blant annet *VG* og *Dagbladet*) og gikk for fulle hus på Smuget før Jespersen tok den med ut på norgesturné.

Begge teateroppsetningene har i ettertid blitt vist på TV.

Filmografi
----------

### Som skuespiller

* 2020: *Gledelig jul*
* 2020: *Børning 3*
* 2016: *Børning 2*
* 2014: *Børning*
* 2010: *Trolljegeren*

### Som stemmeskuespiller

* 2002: *Istid*
* 2004: *Stor Ståhai*
* 2006: *Istid 2*
* 2009: *Istid*
* 2012: *Istid 4*
* 2016: *Istid: På kollisjonskurs*

TV-opptredener
--------------

* 2012-2013: *Nårje*
* 2012: *Nattskiftet*
* 2010: *Otto, Helt privat*
* 2002–2004, 2008: *Torsdagsklubben*
* 2004–2007: *Rikets Røst*
* 2002: *O.J. – alt for Norge*
* 1999: *O.J. – en utstrakt hånd*
* 1996: *Trotto Libre*
* 1995: *O.J. – på nye eventyr*
* 1994: *O.J. – ute på prøve*
* 1994: *Vindu mot Lillehammer*
* 1993-94: *Rett hjem* (limousinsjåfør og stuntreporter)
* 1992: *The Show*
* 1991: *Er det sant, så er det fælt!* (stuntreporter)

### Radio

* 1988-92: Revolvermagasinet

* 1991: Det lukter grevling lang vei

* 199?: Sorgen Bar

### På scenen

* 2003: *Stolt, hvit og vanskelig*
* 2000: *O.J – Fremad i alle retninger*

Referanser
----------

1. ↑   Library of Congress Authorities, Library of Congress autoritets-ID no2017002947, id.loc.gov, besøkt 13. juli 2018[Hentet fra Wikidata]
2. ↑   Internet Movie Database, IMDb-nummer nm0422151, www.imdb.com, besøkt 13. juli 2018[Hentet fra Wikidata]
3. ↑   CONOR.SI, CONOR.SI-ID 216930403, plus.cobiss.si, besøkt 13. juli 2018[Hentet fra Wikidata]
4. ↑   Virtual International Authority File, viaf.org, VIAF-ID 229453463, besøkt 13. juli 2018[Hentet fra Wikidata]
5. ↑  
«Revolvermagasinet». *NRK*. 28. november 2003. Besøkt 2. oktober 2010.
6. ↑  «O.J. på nye eventyr». Besøkt 27. oktober 2021.
7. ↑  MOEN, RUNE (2. juni 1996). «Teppefall for Trond og Otto». *dagbladet.no* **(norsk)**. Besøkt 27. oktober 2021.
8. ↑  «Trotto libre». Besøkt 27. oktober 2021.
9. ↑  BENTZEN, ASLE (18. februar 2005). «Seerne lyttet til «Rikets røst»». *Nettavisen* **(norsk)**. Besøkt 27. oktober 2021.
10. ↑  AS, TV 2 (20. august 2008). «Torsdagsklubben». *TV 2* **(norsk)**. Besøkt 27. oktober 2021.
11. ↑  NRK (29. september 2000). «Fremad i alle retninger». *NRK*. Besøkt 27. oktober 2021.
12. ↑  «Blir stolt, hvit og vanskelig». *www.vg.no*. Besøkt 27. oktober 2021.
13. ↑  «O.J. vil gjøre riket utrygt». *www.aftenposten.no*. Besøkt 27. oktober 2021.
14. ↑  Johnsen, Vibeke (6. februar 2004). «OJ med ny komiserie». *Nettavisen* **(norsk)**. Besøkt 27. oktober 2021.
15. ↑  «Filmanmeldelse «Gledelig jul»: Kalkun til jul». *www.vg.no*. Besøkt 28. oktober 2021.
16. ↑  «Børning 3». *NRK P3* **(norsk)**. Besøkt 28. oktober 2021.
17. ↑  AS, TV 2 (10. februar 2016). «Trodde du han døde i «Børning»? Da må du tro om igjen». *TV 2* **(norsk)**. Besøkt 28. oktober 2021.
18. ↑  Johnsen, Vibeke (28. oktober 2010). «Troll kan temmes for Otto». *Nettavisen* **(norsk)**. Besøkt 28. oktober 2021.
19. ↑  Johnsen, Vibeke (24. juni 2009). «Føler seg fri med mammut». *Nettavisen* **(norsk)**. Besøkt 28. oktober 2021.
20. ↑  «Istiden er over. "Istid" bør også gi seg nå». *www.aftenbladet.no*. Besøkt 28. oktober 2021.
21. ↑  «Otto Jespersen med same-«Hver gang vi møtes»». *www.vg.no*. Besøkt 28. oktober 2021.
22. ↑  AS, TV 2 (23. januar 2012). «Otto tar «Nattskiftet» på TV 2». *TV 2* **(norsk)**. Besøkt 28. oktober 2021.
23. ↑  «450.000 var «hjemme» hos OJ». *e24.no*. Besøkt 28. oktober 2021.
24. ↑  AS, TV 2 (14. mars 2008). «Om Rikets røst». *TV 2* **(norsk)**. Besøkt 28. oktober 2021.
25. ↑  HAGEN, GUNNAR (11. juli 2001). «OJ gjør alt for Norge». *dagbladet.no* **(norsk)**. Besøkt 28. oktober 2021.
26. ↑  «O.J. på nye eventyr». Norsk Rikskringkasting (NRK). Besøkt 28. oktober 2021.
27. ↑  «O.J. Ute på prøve 1994». *www.tvarkivet.org*. Besøkt 28. oktober 2021.

Eksterne lenker
---------------

* (en) Otto Jespersen på Internet Movie Database Rediger på Wikidata

* (no) Otto Jespersen hos Sceneweb Rediger på Wikidata

* (en) Otto Jespersen hos The Movie Database Rediger på Wikidata
* (no) Otto Jespersen hos Filmweb
* (no) Landeplageren *Dagbladet*

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** Geni **·** VIAF **·** GND **·** LCCN **·** ISNI **·** SUDOC **·** NKC
 |